Na osnovu članova 32. i 106. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22), prethodne saglasnosti Ministarstva za nauku, visoko obrazovanje i mlade Kantona Sarajevo za raspisivanje Konkursa broj 27/03-34-17044-2/23 od 09.06.2023. godine, Odluke Vlade Kantona Sarajevo o broju i strukturi studenata koji se mogu upisati u prvu godinu prvog ciklusa studija i integriranog studija i drugog ciklusa studija na Univerzitetu u Sarajevu u akademskoj 2023/2024. godini, broj: 02-04-25971-13/23 od 08.06.2023. godine i Odluke Vijeća Fakulteta za upravu u Sarajevu o raspisivanju konkursa za prijem i upis studenata u I (prvu) godinu II (drugog) ciklusa studija na Fakultetu za upravu u Sarajevu-pridruženoj članici Univerziteta u Sarajevu za akademsku 2023/2024. godinu broj: 286-5/23 od 05.06.2023. godine, Fakultet za upravu u Sarajevu o b j a v l j u j e

**K O N K U R S**

**za upis studenata u prvu godinu drugog ciklusa studija u akademskoj**

**2023/2024. godini**

Fakultet za upravu u Sarajevu vrši upis studenata u I (prvu) godinu II (drugog) ciklusa studija u akademskoj 2023/2024. godini, u trajanju od godinu dana, **60 ECTS** bodova (4+1 sistem) i **120 ECTS** bodova (3+2 sistem), **ukupno 225 studenata** i to na studijske smjerove:

|  |  |  |  |
| --- | --- | --- | --- |
|  |  **Redovni samofinansirajući studij** | **Vanredni studij Str.d.** |  **UKUPNO** |
| * **Smjer Uprava (4+1, 3+2)**
 | **25**  | **25 10**  |  **60** |
| * **Smjer Poslovna uprava**
 | **25**  | **25 5** |  **55** |
| * **Smjer Javne nabavke u upravi**
* **Smjer Public governance and business administration**
 | **25****25** | **25 5****25 5** |  **55** **55** |

Studij se organizira prema pravilima i procedurama Bolonjskog procesa u trajanju od jedne godine (4+1 sistem) i dvije godine (3+2 sistem-samo za smjer „Uprava“), te nosi ukupno **60 za sistem 4+1, odnosno 120 ETCS bodova za sistem 3+2**.

Uspješnim završetkom drugog ciklusa studija stiču se zvanja:

* **Magistar uprave – opći smjer**
* **Magistar uprave - smjer Poslovna uprava**
* **Magistar uprave - smjer Javne nabavke u upravi**
* **Master of Administration - Public Governance and Business Administration**.

Magistar uprave je osoba koja je osposobljena za rad na najsloženijim poslovima u državnoj službi, javnim preduzećima i ustanovama, kao i drugim institucijama, na poslovima i zadacima na kojima se traži timski rad, donošenje najznačajnijih odluka, rad na upravnom rješavanju, kao i na rukovodećim poslovima na svim nivoima vlasti.

Školarina za jednu studijsku godinu drugog ciklusa studija iznosi 3.500,00 KM. Postoji mogućnost kreditiranja preko SBERBANK, bez kamate i troškova obrade kredita.

**Prijava kandidata na Konkurs za upis u prvu godinu drugog ciklusa studija i integriranog studija provodi se isključivo online putem Informacionog sistema eUNSA, preko web stranice** [**www.upis.unsa.ba**](http://www.upis.unsa.ba), **u jednom prijavnom roku, u periodu od 28.08.2023. godine do 29.09.2023. godine (Preliminarna rang lista kandidata koji ispunjavaju uslov za upis na II ciklus studija na Fakultetu za upravu Univerziteta u Sarajevu bit će objavljena dana 03.10.2023. godine).**

**Fakultet daje mogućnost kandidatima da lično predaju dokumente u studentskoj službi Fakulteta za upravu u Sarajevu ul. Igmanska 40 A, 71 320 Vogošća, ili putem e-mail adrese** fakultet@fu.unsa.ba, **u terminima ponedjeljak-četvrtak od 10:00 do 17:00 sati, petak od 08:00 do 12:00 sati, počevši već od 12.06.2023. godine.**

Uz zahtjev za upis kandidati predaju:

1. Originalna diploma i dodatak diplomi (za studente koji su završili bolonjski studij) o prethodno završenom studiju u Bosni i Hercegovini, nostrificirana diploma za kandidate koji prethodni studij nisu završili u Bosni i Hercegovini.

Studenti Univerziteta u Sarajevu koji su završili prvi ciklus studija mogu do izdavanja diplome i dodatka diplomi predati uvjerenje o završenom studiju ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu,

1. Originalan izvod iz matične knjige rođenih,
2. Originalno uvjerenje o državljanstvu,
3. Dvije fotografije dimenzija 6x4 cm,
4. Zahtjev za upis (možete ga preuzeti sa web stranice Fakulteta za upravu u Sarajevu <https://www.fu.unsa.ba/> ili u studentskoj službi) i
5. Dokaz o uplati školarine.

Detaljnije informacije o studiju, kao i druge informacije vezane za uslove studija, mogu se dobiti na [www.fu.unsa.ba](http://www.fu.unsa.ba), na e-mail adresi fakultet@fu.unsa.ba, na kontakt telefon 033 553 837 ili u studentskoj službi Fakulteta na adresi Igmanska 40 A, 71 320 Vogošća.

**Uprava Fakulteta**